पाएं अपने शहर की ताज़ा ख़बरें और फ्री ई-पेपरडाउनलोड करें
जिले में गुरुवार को कोरोना से 4 और ने लोगों ने दम तोड़ दिया। सदर प्रखंड के सुखपुर वार्ड-6 निवासी कोरोना संक्रमित 70 वर्षीय चिंतामणि देवी की अचानक तबीयत खराब होने पर उन्हें सदर अस्पताल लाया गया। यहां उन्होंने दम तोड़ दिया। छातापुर प्रखंड मुख्यालय के वार्ड-7 निवासी 70 वर्षीय विशेश्वर साह की होम आइसोलेशन में बुधवार की रात मौत हो गई। 2 और लोग की कोरोना से मौत हो गई। जिले में कोरोना से 41 लोगों की मौत हो चुकी है। पिछले 13 दिनों में 27 लोगों ने दम तोड़ा है। इधर, जिले में सदृढ़ स्वास्थ्य सुविधा नहीं होने से रोज लोगों की जान जा रही है। पिछले 8 महीने से सदर अस्पताल में वेंटिलेटर को विभागीय लापरवाही से चालू नहीं किया जा सका। जबकि वेंटिलेटर चालू कराने को लेकर कई बार पहल की जा चुकी है। डीएम महेंद्र कुमार निरीक्षण कर जल्द वेंटिलेटर की सेवा शुरू करने का आश्वासन दे चुके हैं। इसके बावजूद अब तक वेंटिलेटर की सेवा शुरू नहीं हो सकी।
सदर प्रखंड में सबसे अधिक 104 नए संक्रमित
जिले में कोरोना के 300 नए मरीज मिले हैं। इनमें सबसे अधिक सदर प्रखंड से 104 मामले सामने आए। बसंतपुर से 23 छातापुर से 20, किशनपुर से 8, मरौना से 1, निर्मली से 17, पिपरा से 41, प्रतापगंज से 11, राघोपुर से 38, सरायगढ़ से 13, त्रिवेणीगंज से 22 नए मामले सामने आए। अन्य जिले के 2 नए मरीज मिले। जिले में अब तक 11187 मरीज मिले है। इनमें 7647 मरीज ठीक होकर घर लौट चुके हैं। 1174 लोगों की जांच रिपोर्ट पेंडिंग है। जिले में 3501 एक्टिव केस हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn